اوليمبيك جروب

**اوليمبيك جروب** هيا واحده من اكبر شركات الاجهزه المنزليه فى السوق المصريه, و ليها تحالفات مع شركات تانيه عالميه.

## غن الشركه
فى التلاتينات بدا عبد الله سلام مؤسس اوليمبيك جروب بصنع اجهزه الراديو و الادوات المنزليه الصغيره و انتاج المحولات الكهربيه و سنة 1950 امتد مشروعه لتجاره التجزئه بانشاء سلسله محلات "شاهر" فى مصر متخصصه فى تجاره الادوات المنزليه لحد اتاممت سنة 1963.

استمر الجزء الصناعى فى مشروع سلام تحت اسم جديد هوا "شركة القاهره للصناعات الخفيفه". و فى اوائل السبعينات قدمت الشركه اول سخان كهربائى للميه مصنع محليا تحت اسم اوليمبيك اليكتريك. قدم السخان المبتكر بديل آمن لسخانات الميه بالغاز و اللى كانت شايعه وقتها و استفادت الشركه من تنامى طلب المستهلكين على الادوات المنزليه الكهربيه و اسعار الكهربا الرخيصه نتيجه لدعم الحكومى.

سيطرت السخانات الكهربيه على السوق و بقت ماركة اوليمبيك موثوق بيها و سعرها فى المتناول.

سنة 1975 انشئت شركه EPA كذراع تجارى رئيسى للمجموعه بتهتم بالتسوق و التوزيع و خدمات ما بعد البيع لماركه اوليمبيك.

و سنة 1978 رجع الدكتور سعد سلام الابن الاكبر لمؤسس المجموعه لمصر بعد حصوله على الدكتوراه فى الهندسه من جامعه مكماستر فى اونتاريو - كندا. و بقى مسئول عن اداره الشركه و ساعد شقيقه الاصغر نيازى سلام المسئول عن الجانب التجارى و نبيل سلام المسئول عن الجانب الانتاجى فى الشركه و قدم الدكتور سعد سلام رؤيه حديثه للشركه.

بدات الشركه تنمو وتزدهر خلال السبعينات والتمانينات عبر تقديم منتجات جديده بتلبى طلبات المستهلك و بتسد الفجوات فى السوق.

حققت اوليمبيك قيادتها للسوق باتباع تكنولوجيات جديده فى الانتاج وتنويع سلسله منتجاتها وبناء صوره لعلامه تجاريه قويه.

مع نهايه سنة 1997 وسعت المجموعه ذراعها التجارى باقامه محلات اوليمبيك اللى بقت دلوقتى اسمها بى تك. و دلوقتى بى – تك اكبر سلسله محلات تجزئه للاجهزه المنزليه فى مصر و بتركز على البيع بالتقسيط من 42 منفذ موزع على مختلف انحاء البلاد. وسنه 1998 عززت المجموعه وضعها القائم فى السوق بشراء شركه ايديال اكبر صانع قطاع سنه للاجهزه المنزليه فى مصر. و كملت ايديال اللى انشئت فى العشرينات سلسله منتجات المجموعه بالثلاجات والغسالات.http://www.olympicgroup.com/fe/AboutHome.aspx
## ايديال
اتاسست الشركه سنة 1920, و بدات بانتاج الاثاث الفولاذى سنة 1945, و التلاجات سنه 1954, و للمره الاولى قامت الشركه باختراق السوق المصريه بآلات الغسيل الاوتوماتيكه سنة 1983.https://web.archive.org/web/20100325224308/http://www.addlinkat.com/daleel/detail-%D8%B4%D8%B1%D9%83%D8%A9_%D8%AF%D9%84%D8%AA%D8%A7_%D8%A7%D9%84%D8%B5%D9%86%D8%A7%D8%B9%D9%8A%D8%A9_(%D8%A5%D9%8A%D8%AF%D9%8A%D8%A7%D9%84)-20793.html فى يناير من سنه 1998 خصخصت الشركه و بقت شركه مساهمه مصريه كاحدى شركات مجموعه اوليمبيك جروب, و كان هدف الشركه الرئيسى بعد الخصخصه ارضاء العميل, ود حققت مزيد من الانجازات تحت الاداره الجديده.http://www.olympicgroup.com/fe/BrandDetails.aspx?BrandID=10

## بى تك
واحده من شركات اوليمبيك جروب و اللى بتعتبر الايد التجاريه للمجموعه, اوليمبيك ستورز (بى تك) هيا اكبر سلسله متخصصه فى عالم الاجهزه الكهربائيه و هى عضوه فى مجموعه شركات اوليمبيك. تمتلك الشركه 100 فرع لبيع الاجهزه الكهربائيه فى كل انحاء مصر. بتطبق الشركه سياسه البيع نقدا او البيع بالتقسيط. و بتتعاون الشركه مع مجموعه شركات عالميهزى سونى - فودافون - كرافت - ايديال - اريستين - فيليبس - اوليمبيك اليكتريك - دايو - بيبى ليس.https://web.archive.org/web/20071021005340/http://dalil.arabhs.com/26index30.htm

## الدعم
اوليمبيك جروب عملت مركز اتصال لتلقى طلبات العملاء باستخدام رقم تليفون واحد هو 19999.
## لينكات برانيه

## مصادر

تصنيف:شركات مصريه
تصنيف:شركات